Document ID: 31991R2988

ΚΑΝΟΝΙΣΜΟΣ (ΕΟΚ) αριθ. 2988/91 ΤΗΣ ΕΠΙΤΡΟΠΗΣ της 11ης Οκτωβρίου 1991 για την τροποποίηση του κανονισμού (ΕΟΚ) αριθ. 1538/91 για τον καθορισμό των λεπτομερών κανόνων ενόψει της εφαρμογής του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1906/90 του Συμβουλίου της 26ης Ιουνίου 1990 σχετικά με ορισμένους κανόνες εμπορίας για το κρέας πουλερικών (1), και ιδίως το άρθρο 1,
Εκτιμώντας:
ότι το άρθρο 8 του κανονισμού (ΕΟΚ) αριθ. 1538/91 της Επιτροπής (2), θεσπίζει τις λεπτομέρειες εφαρμογής της προαιρετικής ταξινομήσεως κατά κατηγορίες βάρους του κατεψυγμένου ή βαθείας ψύξεως κρέατος- ότι η άμεση εφαρμογή των διατάξεων αυτών δημιουργεί εμπόδια στις εισαγωγές από τρίτες χώρες συσκευασμένου κρέατος πουλερικών πριν από την έναρξη ισχύος του εν λόγω κανονισμού- ότι θα πρέπει, συνεπώς, το άρθρο 8 να ισχύσει την 1η Μαρτίου 1992-
ότι η Επιτροπή Διαχειρίσεως Κρέατος Πουλερικών και Αυγών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 15 του κανονισμού (ΕΟΚ) αριθ. 1538/91 αντικαθίσταται από το ακόλουθο κείμενο:
"Άρθρο 15
Ο παρών κανονισμός αρχίζει να ισχύει στις 20 Ιουνίου 1991.
Εφαρμόζεται από την 1η Ιουλίου 1991.
Το άρθρο 8 εφαρμόζεται από την 1η Μαρτίου 1992 στις εισαγωγές προελεύσεως τρίτων χωρών.
Εντούτοις, μέχρι τις 31 Δεκεμβρίου 1991, επιτρέπεται στους εμπορευόμενους να χρησιμοποιούν για τα προϊόντα που αναφέρονται από τον παρόντα κανονισμό συσκευασίες που φέρουν τις ενδείξεις που προβλέπονται από την κοινοτική ή την εθνική νομοθεσία που εφαρμόζεται πριν από την έναρξη ισχύος του παρόντος κανονισμού. Τα προϊόντα αυτά είναι δυνατόν να διατίθενται στο εμπόριο μέχρι τις 31 Δεκεμβρίου 1992."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Οκτωβρίου 1991.

Labels: 3
17